pythainlp/thaigov-v2-corpus-22032023 huggingface dataset:
วันพฤหัสบดีที่ 4 สิงหาคม 2565
“สาธิต” ชื่นชม จ.ตาก ขับเคลื่อนงานการแพทย์ฉุกเฉินครอบคลุมทางบก น้ำ และอากาศ
รัฐมนตรีช่วยว่าการกระทรวงสาธารณสุข ลงพื้นที่จังหวัดตาก ชื่นชมการดำเนินงานการแพทย์ฉุกเฉินที่มีประสิทธิภาพ ครอบคลุมการลำเลียงผู้ป่วยฉุกเฉินทั้งทางบก ทางน้ำ และทางอากาศ ช่วยลดอัตราการเสียชีวิตของผู้ป่วยก่อนถึงโรงพยาบาลได้อย่างดี
วันนี้ (4 สิงหาคม 2565) ที่โรงพยาบาลแม่ระมาด อำเภอแม่ระมาด จังหวัดตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย เรืออากาศเอก นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ และคณะ ลงพื้นที่ติดตามการดำเนินงานการแพทย์ฉุกเฉินและเครือข่ายบริการการแพทย์ฉุกเฉินในพื้นที่จังหวัดตาก พร้อมมอบชุดปฏิบัติงานHERO Sky doctor (HERO AWARD) จำนวน 4 คน และมอบเกียรติบัตรให้กับหน่วยปฏิบัติการการแพทย์ฉุกเฉิน และหน่วยงานสนับสนุนงานการแพทย์ฉุกเฉินจังหวัดตาก จำนวน 13 รางวัล
ดร.สาธิต กล่าวว่า กระทรวงสาธารณสุขมีนโยบายพัฒนาระบบบริการทางการแพทย์เพื่อให้ประชาชนเข้าถึงการบริการได้สะดวก รวดเร็ว ซึ่งในพื้นที่ห่างไกลที่การเข้าถึงการรักษา การส่งต่อผู้ป่วย และการขนส่งลำเลียงยา เวชภัณฑ์ มีความลำบากและใช้เวลานาน งานการแพทย์ฉุกเฉินเป็นสิ่งที่มีความสำคัญและจำเป็นอย่างยิ่งเพราะจะช่วยรักษาชีวิตเมื่อเกิดภาวะฉุกเฉิน ทั้งประชาชน นักท่องเที่ยว และผู้ประสบภัยต่างๆ โดยจากการติดตามการดำเนินงานการแพทย์ฉุกเฉิน ของจังหวัดตาก ต้องขอชื่นชมที่พื้นที่ให้ความสำคัญและพัฒนาเรื่องนี้อย่างต่อเนื่อง ตั้งแต่ปี 2547 มีการลำเลียงผู้ป่วยฉุกเฉินครอบคลุมทั้งทางบก น้ำ และอากาศ โดยมีศูนย์รับแจ้งเหตุและสั่งการจังหวัด 2 ศูนย์ ได้แก่ โรงพยาบาลสมเด็จพระเจ้าตากสินมหาราช ดูแลพื้นที่ 4 อำเภอฝั่งตะวันออก และโรงพยาบาลแม่สอด ดูแลพื้นที่ 5 อำเภอฝั่งตะวันตก
ดร.สาธิต กล่าวต่อว่า งานการแพทย์ฉุกเฉินของจังหวัดตาก ทางบก มีหน่วยปฏิบัติการการแพทย์ฉุกเฉิน 73 หน่วยบุคลากรทางการแพทย์ 1,264 คน พนักงานฉุกเฉินการแพทย์และอาสาสมัครฉุกเฉินการแพทย์ 636 คน พร้อมรถพยาบาลฉุกเฉิน 125 คัน ส่วนทางน้ำ มีหน่วยปฏิบัติการฉุกเฉินทางน้ำ 4 หน่วย ได้รับการสนับสนุนเรือ จากหน่วยงานภาครัฐ รัฐวิสาหกิจ และภาคประชาชน ซึ่งจากสถิติ 3 ปีย้อนหลัง ผู้ป่วยฉุกเฉินได้รับบริการลำเลียงทางน้ำ จำนวน 39 ราย และรอดชีวิตทั้งหมด สำหรับทางอากาศ มีการลำเลียงผู้ป่วยด้วยอากาศยาน (Sky Doctor) ตั้งแต่ปี 2557 มีทีมแพทย์ชุดปฏิบัติการลำเลียงผู้ป่วยด้วยอากาศยาน 3 ทีม ได้แก่ ทีมโรงพยาบาลสมเด็จพระเจ้าตากสินมหาราช โรงพยาบาลแม่สอด และโรงพยาบาลอุ้มผาง โดยได้รับการสนับสนุนเฮลิคอปเตอร์ในการลำเลียงผู้ป่วย จาก หน่วยบิน ชปบ.ทบ.กกล.นเรศวร และหน่วยบินตำรวจจังหวัดตาก จนถึงปัจจุบันมีการลำเลียงผู้ป่วยทางอากาศแล้ว 59 ราย และมีแนวโน้มการลำเลียงผู้ป่วยเพิ่มขึ้นทุกปี
“ขอเป็นกำลังใจให้ผู้ปฏิบัติงานทุกภาคส่วน เดินหน้าทำงานเพื่อดูแลสุขภาพและช่วยชีวิตประชาชน การให้บริการการแพทย์ฉุกเฉิน มีเป้าหมายสูงสุด คือ ช่วยเหลือประชาชนให้มีความปลอดภัย เริ่มต้นตั้งแต่จุดเกิดเหตุ จนมาถึงโรงพยาบาล ซึ่งต้องดำเนินการอย่างรวดเร็ว ทันการณ์ ทีมผู้ปฏิบัติงานต้องใช้ทุกทักษะ ทั้งการประเมินอาการ การช่วยเหลือ การเคลื่อนย้ายที่รวดเร็ว ถูกต้อง ตลอดจนกมีการสื่อสารที่กระชับฉับไว ทำให้สามารถดูแลผู้ป่วยได้อย่างมีคุณภาพ ช่วยลดอัตราการเสียชีวิตของผู้ป่วย และเป็นที่ไว้วางใจของประชาชน” ดร.สาธิต กล่าว
************************************ 4 สิงหาคม 2565
วันพุธที่ 12 มกราคม 2565
​PM pleased with Thailand being ranked at 11th as world’s best places to retire in 2022
​PM pleased with Thailand being ranked at 11th as world’s best places to retire in 202
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with Thailand being ranked at 11th as the world’s best places to retire in 2022, and 1st among the Asian countries. The ranking was conducted and announced by International Living Magazine on January 1, 2022. The Prime Minister took pride with Thailand’s uniqueness and identity, as well as Thai people’s hospitality, which attracts foreign visitors and tourists.
The International Living’s Retirement Index is a comprehensive and in-depth survey, compiled from hundreds of opinions and real-life experiences by trusted sources in the best retirement destinations across the globe. The index was considered based on 4 categories: overview, financial, lifestyle, and governance. Sub-categories include climate, healthcare, cost of living, housing, visas & residence, development, and benefits & discounts.
According to the Government Spokesperson, Thailand’s high rank at the International Living’s Retirement Index is deemed a result of the Government’s implementation of economic and investment stimulus measures, which facilitate foreign travelers and investors, and long-term stay of high potential foreigners.
วันศุกร์ที่ 31 ธันวาคม 2564
รัฐบาลเร่งขับเคลื่อน "เมืองอัจฉริยะ (Smart City)" ยกระดับการบริหารจัดการเมือง สอดคล้องกับยุทธศาสตร์ชาติ 20 ปี
.....
โครงการเมืองอัจฉริยะ เป็นโครงการที่รัฐบาลเร่งขับเคลื่อนเพื่อเพิ่มคุณภาพชีวิตให้กับคนไทย และจากความร่วมมือของทุกฝ่าย ล่าสุด ได้มีเมือง/พื้นที่ที่ผ่านเกณฑ์ จนได้รับมอบตราสัญลักษณ์เมืองอัจฉริยะประเทศไทย จากพลเอก ประวิตร วงษ์สุวรรณ รองนายกรัฐมนตรี จำนวนกว่า 15 เมือง
.
โดย 15 เมืองอัจฉริยะดังกล่าว ถือว่าเป็นต้นแบบของเมืองที่ได้ดำเนินการจนเป็นรูปธรรมอย่างชัดเจน ประกอบด้วย
1. ขอนแก่นเมืองอัจฉริยะ
2. ฉะเชิงเทรา เมืองน่าอยู่ น่าเที่ยว น่าลงทุน
3. ภูเก็ตเมืองอัจฉริยะ
4. เมืองศรีตรัง
5. การพัฒนาเมืองอัจฉริยะเพื่อสนับสนุนการพัฒนาพื้นที่โดยรอบคลองผดุงกรุงเกษม
6. เมืองอัจฉริยะย่านพระราม 4
7. สามย่านสมาร์ทซิตี้
8. การพัฒนาเมืองเก่าอย่างชาญฉลาด เทศบาลนครเชียงใหม่
9. เมืองอัจฉริยะเพื่อความเป็นเลิศที่ยั่งยืนสู่ชุมชน พื้นที่มหาวิทยาลัยเชียงใหม่และพื้นที่ประกอบ
10. เมืองแม่เมาะน่าอยู่ จ.ลำปาง
11. ยะลาเมืองอัจฉริยะเพื่อการมีส่วนร่วมของประชาชน
12. นครสวรรค์สมาร์ทซิตี้
13. แสนสุขสมาร์ทซิตี้ จ.ชลบุรี
14. เมืองอัจฉริยะวังจันทร์วัลเลย์ จ.ระยอง
15. เมืองอัจฉริยะมักกะสัน เพื่อสนับสนุนบริการรถไฟของโครงการรถไฟความเร็วสูงเชื่อมสามสนามบิน
.
การดำเนินโครงการดังกล่าว สอดคล้องกับเป้าหมายยุทธศาสตร์ชาติ 20 ปี ที่ต้องการให้เกิดการกระจายศูนย์กลางความเจริญทางเศรษฐกิจและสังคม ซึ่งจะช่วยลดความเหลื่อมล้ำในทุกมิติ อันจะส่งผลให้ประเทศไทยมีความมั่นคง มั่งคั่ง และยั่งยืน
.
อ่านเพิ่มเติม คลิกhttps://www.thaigov.go.th/news/contents/details/49855
#ไทยคู่ฟ้า#ร่วมต้านโควิด19
-------------------
วันอังคารที่ 15 กุมภาพันธ์ 2565
กรมทางหลวงชนบท ยกระดับคุณภาพชีวิตและบรรเทาความเดือดร้อนให้กับประชาชน ตามนโยบายของรัฐมนตรีว่าการกระทรวงคมนาคม
สร้างสะพานข้ามคลองตำมะลัง อำเภอเมือง จังหวัดสตูล เชื่อมเกาะสู่แผ่นดินใหญ่ คาดก่อสร้างแล้วเสร็จในเดือนพฤษภาคม 2566
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามคลองตำมะลัง อำเภอเมือง จังหวัดสตูล ซึ่งปัจจุบันการก่อสร้างมีความก้าวหน้าไปแล้วกว่าร้อยละ 40 ขณะนี้อยู่ระหว่างการก่อสร้างตอม่อกลางน้ำ คาดว่าจะก่อสร้างแล้วเสร็จในเดือนพฤษภาคม 2566 เพื่อเป็นการยกระดับคุณภาพชีวิตของประชาชนบนเกาะตำมะลังและประชาชนทั่วไป ให้สามารถเดินทางระหว่างเกาะตำมะลังและแผ่นดินใหญ่ได้อย่างสะดวกรวดเร็วปลอดภัย ประหยัดเวลาในการเดินทางไปโรงพยาบาลเมื่อมีเหตุฉุกเฉินหรือการอพยพประชาชนในกรณีเกิดภัยพิบัติ รวมทั้ง เป็นการส่งเสริมเศรษฐกิจการขนส่งสินค้าทางการเกษตรและประมงในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า โครงการก่อสร้างสะพานข้ามคลองตำมะลัง เป็นโครงการที่ได้รับพระราชทานพระราชานุมัติจากสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี รับไว้เป็นโครงการอันเนื่องมาจากพระราชดำริ โดย ทช. ได้ตรวจสอบสภาพพื้นที่ของตำบลตำมะลัง ซึ่งพื้นที่ส่วนใหญ่มีสภาพเป็นป่าสงวนแห่งชาติ ทช. จึงได้ว่าจ้างบริษัทที่ปรึกษาวิเคราะห์ผลกระทบสิ่งแวดล้อมเสนอสำนักงานนโยบายและแผนทรัพยากรธรรมชาติและสิ่งแวดล้อม เพื่อพิจารณานำเสนอคณะกรรมการผู้ชำนาญการพิจารณารายงานการวิเคราะห์ผลกระทบสิ่งแวดล้อมด้านโครงสร้างพื้นฐานทางบก และอากาศ จากนั้น ทช. จึงได้ดำเนินการสำรวจและออกแบบโครงการดังกล่าว และได้เริ่มก่อสร้างสะพานข้ามคลองตำมะลัง จังหวัดสตูล ในปี 2563 ซึ่งมีจุดเริ่มต้นจากแยกทางหลวงแผ่นดินหมายเลข 406 บริเวณ กม.ที่ 93+900 ด้านขวาทาง ขนาด 2 ช่องจราจร ตรงเข้าสู่ท่าเทียบเรือประมงเอกชนริมคลองตำมะลัง จากนั้นสะพาน จะข้ามไปยังฝั่งบ้านตำมะลังเหนือ หมู่ที่ 2 ผ่านพื้นที่เกษตรกรรมและถนนดินไปสิ้นสุดที่บริเวณถนนสาธารณะของหมู่บ้าน โดยใช้งบประมาณในการก่อสร้างรวม 433.190 ล้านบาท มีรายละเอียดการก่อสร้างดังนี้
- ถนนต่อเชื่อมฝั่งแผ่นดินบริเวณ ช่วง กม. ที่ 0+000 - 0+690.500 เป็นถนนคอนกรีตเสริมเหล็ก ขนาด 2 ช่องจราจร พร้อมไหล่ทาง ความยาว 660 เมตร
- สะพานข้ามคลองตำมะลัง บริเวณ ช่วง กม. ที่ 0+690.500 - 1+491.500 เป็นโครงสร้างสะพานคอนกรีตเสริมเหล็ก มีพื้นสะพานเป็นแบบคานคอนกรีตอัดแรงรูปกล่องชนิดหล่อในที่ ขนาด 2 ช่องจราจร พร้อมทางเท้า ความยาว 801 เมตร
- ถนนต่อเชื่อมสะพานฝั่งเกาะตำมะลัง บริเวณ ช่วง กม. ที่ 1+491.500 - 2+750 เป็นถนนคอนกรีตเสริมเหล็ก ขนาด 2 ช่องจราจร พร้อมไหล่ทาง ความยาว 1,200 เมตร
นอกจากนี้ ยังมีในส่วนของการก่อสร้างลานจอดรถฝั่งเกาะตำมะลัง สามารถรองรับรถยนต์ ได้ประมาณ 80 คัน และรองรับรถจักรยานยนต์ได้ประมาณ 126 คัน รวมถึงก่อสร้างบันไดทางลาดขึ้นลงสะพาน เพื่อให้ประชาชนสามารถเดินข้ามคลองตำมะลังได้อีกด้วย
วันศุกร์ที่ 8 กรกฎาคม 2565
รมว.เฮ้ง ร่วมคณะลุงป้อม ลุยเมืองนนท์ พบปะให้กำลังใจอาสาสมัครแรงงาน ผู้นำบริการแรงงานสู่ชุมชน
. .
นายสุชาติ ชมกลิ่น รัฐมนตรีว่าการกระทรวงแรงงาน ร่วมคณะของ พล.อ.ประวิตร วงษ์สุวรรณ รองนายกรัฐมนตรี ลงพื้นที่ตรวจราชการจังหวัดนนทบุรี โดยมี นายสุจินต์ ไชยชุมศักดิ์ ผู้ว่าราชการจังหวัดนนทบุรี ให้การต้อนรับ พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายจำลอง ช่วยรอด คณะที่ปรึกษารัฐมนตรีว่าการกระทรวงแรงงาน นางดรุณี นิธิทวีกุล ผู้ตรวจราชการกระทรวงแรงงานผู้บริหารระดับสูงกระทรวงแรงงาน หัวหน้าส่วนราชการหน่วยงานในสังกัดกระทรวงแรงงานจังหวัดนนทบุรี ร่วมต้อนรับด้วย การลงพื้นที่ในครั้งนี้เพื่อติดตามสถานการณ์น้ำและแผนพัฒนาฟื้นฟูคลองพระพิมล จังหวัดนนทบุรี - จังหวัดนครปฐม พ.ศ.2565 - 2570 และรับฟังการนำเสนอบทบาทและการมีส่วนร่วมของภาคีเครือข่ายในพื้นที่คลองพระพิมล พร้อมเยี่ยมชมการจัดแสดงผลิตภัณฑ์ชุมชนและพบปะประชาชนในพื้นที่ ณ วัดไทรใหญ่ ต.ไทรน้อย อ.ไทรน้อย จ.นนทบุรี
โอกาสนี้ พล.อ.ประวิตร ได้พบปะกับหัวหน้าส่วนราชการ ตัวแทนชุมชน กลุ่มแรงงานนอกระบบและให้กำลังใจแกนนำอาสาสมัครแรงงานระดับตำบลของจังหวัดนนทบุรีที่มาร่วมต้อนรับ ซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่ เป็นผู้ที่มีความเสียสละอุทิศตนเพื่อส่วนรวม ทำงานใกล้ชิดกับพี่น้องประชาชนในชุมชน ในการนำภารกิจประสานการให้บริการด้านแรงงาน เพื่อให้ประชาชนมีงานทำ มีทักษะฝีมือ มีอาชีพ มีรายได้ ได้รับการคุ้มครองและมีหลักประกันทางสังคมที่ยั่งยืนอีกด้วย
นายสุชาติ กล่าวว่า รัฐบาลภายใต้การนำของท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และท่าน พล.อ.ประวิตร วงษ์สุวรรณ รองนายกรัฐมนตรี ได้ให้ความสำคัญกับการเสริมสร้างการมีส่วนร่วมของภาคีเครือข่ายในพื้นที่ชุมชนให้เกิดความเข้มแข็ง เพื่อยกระดับคุณภาพชีวิตของพี่น้องประชาชนให้มีคุณภาพชีวิตที่ดียิ่งขึ้น กระทรวงแรงงาน ได้บูรณาการความร่วมมือกับหน่วยงานต่าง ๆ ที่เกี่ยวข้องในพื้นที่ เพื่อส่งเสริมการมีงานทำ การประกอบอาชีพ ให้แก่พี่น้องประชาชน ได้รับการพัฒนาทักษะฝีมือเพื่อเพิ่มขีดความสามารถ ได้รับสวัสดิการและความคุ้มครอง รวมทั้งมีหลักประกันความมั่นคงในชีวิต สอดคล้องตามนโยบายรัฐบาลที่มุ่งขับเคลื่อนเศรษฐกิจฐานรากให้เกิดความเข้มแข็ง โดยไม่ทิ้งใครไว้ข้างหลัง
วันศุกร์ที่ 24 กันยายน 2564
เปิดลงทะเบียน โครงการเราเที่ยวด้วยกัน เฟส 3
วันศุกร์ที่ 24 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดลงทะเบียนเราเที่ยวด้วยกัน เฟส 3 ผ่านเว็บไซต์ www.เราเที่ยวด้วยกัน.com สำหรับผู้ที่ยังไม่เคยลงทะเบียนกับโครงการ ส่วนผู้ที่เคยลงทะเบียนแล้วในเฟสที่ 1 และ 2 ไม่ต้องลงเบียนใหม่สามารถใช้สิทธิห้องพักคงเหลือต่อไปได้ โดยผู้ที่ได้รับสิทธิจะได้รับการอุดหนุนค่าใช้จ่ายเช่นเดิม คือ ค่าห้องพักร้อยละ 40 แต่ไม่เกิน 3,000 บาท/ห้อง/คืน จำนวน 15 ห้อง หรือ คืน เมื่อเช็คอินเข้าที่พักแล้วจะได้รับคูปอง 600 บาท/วัน ในทุกวันเพื่อใช้เป็นส่วนลดค่าอาหารและค่าเข้าสถานที่ท่องเที่ยวที่ร่วมโครงการโดยชำระเองร้อยละ 60 และตัดจากคูปองร้อยละ 40 นอกจากนี้ ยังคืนค่าตั๋วเครื่องบินร้อยละ 40 แต่ไม่เกิน 3,000 บาท/ผู้โดยสาร สำหรับการเดินทางไปท่องเที่ยวในจังหวัดที่กำหนด
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 20 ธันวาคม 2564
รัฐมนตรีว่าการกระทรวงยุติธรรม แจง ไม่เคยร่วมประชุมกรรมการลดโทษ-พักโทษ ชี้มาจากหลายหน่วยงานให้อิสระ-อำนาจเต็มที่ ไปแทรกแซงไม่ได้
รัฐมนตรีว่าการกระทรวงยุติธรรม แจง ไม่เคยร่วมประชุมกรรมการลดโทษ-พักโทษ ชี้มาจากหลายหน่วยงานให้อิสระ-อำนาจเต็มที่ ไปแทรกแซงไม่ได้ ยันทำหน้าที่ตามกรอบเหมือน รัฐมนตรีคนก่อนๆ เผยไม่เคยมีการเสนอพักโทษ 4 นักโทษจำนำข้าว
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีการลดโทษผู้ต้องขังว่า เรื่องนี้ทำตามกฎและระเบียบของกรมราชทัณฑ์ที่มีกำหนดไว้อย่างชัดเจน ดำเนินการตามขั้นตอนของกฎหมายและตามหลักการของกระบวนการยุติธรรมทั้งสิ้น ถ้าผู้ต้องขังทำถูกต้องผ่านตามเงื่อนไขก็จะได้รับสิทธิ เพราะตามกฎหมายจะมีการปรับชั้นของนักโทษอยู่แล้ว ผู้ต้องขังทุกคนมีสิทธิในการถูกพิจารณา ซึ่งในส่วนของคณะอนุกรรมการเพื่อพิจารณาวินิจฉัยลดวันต้องโทษจำคุก จะมี อธิบดีกรมราชทัณฑ์ เป็นประธาน และคณะอนุกรรมการจะประกอบด้วย ผู้แทนกระทรวงสาธารณสุข ผู้แทนสำนักงานอัยการสูงสุด ผู้แทนสำนักงานตำรวจแห่งชาติ ผู้แทนกรมพัฒนาสังคมและสวัสดิการ ผู้แทนกรมคุมประพฤติ เป็นต้น ซึ่งมีทั้งหมด 9 ท่าน และยังมีคณะอนุกรรมการเพื่อพิจารณาวินิจฉัยการพักการลงโทษ จะมีปลัดกระทรวงยุติธรรมเป็นประธาน ซึ่งมีทั้งหมด 19 ท่าน โดยมีผู้ทรงคุณวุฒิจากบุคคลภายนอก อาทิ ผู้แทนสำนักงานอัยการสูงสุด ผู้แทนศาล ผู้แทนสำนักงานตำรวจแห่งชาติ ผู้แทนกรมพัฒนาสังคมและสวัสดิการ โดยอนุกรรมการทั้ง 2 ชุดตนไม่เคยไปก้าวล่วงในการทำงาน เพราะทุกท่านที่เข้ามาเป็นอนุกรรมการล้วนแต่เป็นผู้ทรงคุณวุฒิ
นายสมศักดิ์ กล่าวอีกว่า การทำงานของตนในขณะที่ดำรงตำแหน่งทำงานเช่นเดียวกับรัฐมนตรีท่านก่อนๆที่ผ่านมา โดยปฏิบัติตามหลักเดียวกันอย่างเคร่งครัด ไม่ได้เปลี่ยนแปลงหลักการ ไม่ได้แตกต่างเลย และการที่อนุกรรมการแต่ละท่านเป็นผู้ที่ทรงคุณวุฒิจากหลายหน่วยงานที่ไม่ได้สังกัดกระทรวงยุติธรรม ตนก็ไม่เคยพูดคุยหรือชี้นำใดๆ และที่ผ่านมาตนไม่เคยเข้าไปร่วมประชุมกับอนุกรรมการทั้ง 2 ชุด เหมือนที่มีบางคนกล่าวหา และที่ผ่านมาคณะอนุกรรมการไม่เคยเสนอการพักโทษให้กับ ผู้ต้องขังสำคัญคดีจำนำข้าว คือ นายบุญทรง เตริยาภิรมย์ นายภูมิ สาระผล นายอภิชาติ จันทร์สกุลพร และนายมนัส สร้อยพลอย แต่อย่างใด ทุกคนยังอยู่ในเรือนจำ ตนให้อำนาจและความอิสระในการทำงาน นอกจากนี้ในการพิจารณาลดวันลงโทษและพักโทษ คณะกรรมการทุกท่านและข้าราชการทุกคนทำงานโดยอิสระ ไม่เคยมีการกำหนดนักโทษวีไอพี หรือให้สิทธิในการลดโทษ พักโทษเป็นพิเศษกับใครทั้งสิ้น เราดำเนินตามกฎระเบียบอย่างเคร่งครัด และให้สิทธิแก่ผู้ต้องขังทุกคนอย่างเท่าเทียมตามหลักสิทธิมนุษยชน
"เรื่องนี้ผมจะขอพูดเป็นครั้งสุดท้าย จากนี้จะเป็นหน้าที่ของคณะกรรมการที่นายกรัฐมนตรีตั้งขึ้น การออก พ.ร.ฎ.อภัยโทษ ในสมัยผมมีทั้งหมด 4 ครั้ง ซึ่งผมทำตามกรอบกฎหมายและหลักการ เช่นเดียวกับรัฐมนตรีท่านก่อนๆ ไม่ได้แตกต่างเลย การดำเนินการเป็นอำนาจของข้าราชการ ฝ่ายการเมืองไม่ได้เข้าไปยุ่ง เราทำทุกอย่างถูกกฎหมาย และทำตามที่กฎหมายให้ทำได้ ทั้งนี้จากการสำรวจความคิดเห็นของนิด้าโพล ถึงความเห็นของประชาชนต่อการลดโทษนักโทษคดีทุจริตคอร์รัปชัน พบว่า ส่วนใหญ่ร้อยละ 50.04 ระบุว่าไม่ควรลดโทษ รองลงมาร้อยละ 26.27 เห็นว่าควรต้องได้รับโทษมาแล้วไม่น้อยกว่ากึ่งหนึ่งจึงมีสิทธิได้รับการลดโทษ และร้อยละ 22.02 เห็นว่าควรลดโทษตามที่กฎหมายบัญญัติไว้ ส่วนกรณีการเลื่อนชั้นนักโทษ ร้อยละ 54.52 เห็นว่าควรพิจารณาร่วมกันกับองค์กรอื่นๆในกระบวนการยุติธรรม เช่น อัยการ ศาล ร้อยละ 21.79 เห็นว่าควรเป็นอำนาจของกรมราชทัณฑ์เหมือนเดิม และร้อยละ 14.43 เห็นว่าไม่ควรมีการกำหนดชั้นนักโทษ ซึ่งความเห็นต่างๆเหล่านี้เราจะนำมาพิจารณาต่อไป"นายสมศักดิ์ กล่าว
วันอังคารที่ 7 ธันวาคม 2564
“อนุทิน” รับมอบเงินจากธนาคารกรุงไทย 2.1 ล้านบาท จัดซื้ออุปกรณ์การแพทย์ รพ.ราชวิถี ดูแลผู้ป่วยโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค 2.1 ล้านบาท จากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี สนับสนุนการรักษาโรคโควิด 19 เผยเดินหน้าฉีดวัคซีนเข็มกระตุ้นผู้ได้รับวัคซีนชนิดเดียวกันครบ
รองนายกรัฐมนตรีและรัฐมนตรีว่าการกระทรวงสาธารณสุข รับมอบเงินบริจาค 2.1 ล้านบาท จากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี สนับสนุนการรักษาโรคโควิด 19 เผยเดินหน้าฉีดวัคซีนเข็มกระตุ้นผู้ได้รับวัคซีนชนิดเดียวกันครบ 2 เข็มตั้งแต่ช่วงสิงหาคมที่ผ่านมา
วันนี้ (7 ธันวาคม 2564) ที่อาคารเฉลิมพระเกียรติฯ และศูนย์ฉีดวัคซีน โรงพยาบาลราชวิถี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีรับมอบเงินบริจาคจำนวน 2,112,955 บาทจากธนาคารกรุงไทย เพื่อสมทบทุนจัดซื้ออุปกรณ์และนวัตกรรมทางการแพทย์โรงพยาบาลราชวิถี โดยมีนายผยง ศรีวณิชกรรมการผู้จัดการใหญ่ ธนาคารกรุงไทย เป็นผู้มอบ และนพ.จินดา โรจนเมธินทร์ ผู้อำนวยการโรงพยาบาลราชวิถี เป็นผู้รับมอบ รวมถึง นพ.ณรงค์ สายวงศ์ รองปลัดกระทรวงสาธารณสุข และ นพ.สมศักดิ์ อรรฆศิลป์ อธิบดีกรมการแพทย์ เข้าร่วม พร้อมลงพื้นที่ตรวจเยี่ยมการให้บริการวัคซีนโควิด 19 แก่ประชาชน
นายอนุทินกล่าวว่า ธนาคารกรุงไทยให้การสนับสนุนการดำเนินงานของกระทรวงสาธารณสุขมาโดยตลอด ทั้งเรื่องของกระเป๋าสุขภาพในแอปพลิเคชันเป๋าตัง การรวบรวมเงินบริจาคสมทบทุนจัดซื้ออุปกรณ์ทางการแพทย์ให้กับสถานพยาบาลในการดูแลผู้ป่วย ซึ่งปีที่ผ่านมาได้มอบเงินให้แก่สถาบันบำราศนราดูร และปีนี้ได้มอบเงินให้แก่โรงพยาบาลราชวิถีซึ่งเป็นโรงพยาบาลขนาดใหญ่ที่สุดแห่งหนึ่งใน กทม. เพื่อสนับสนุนการดูแลผู้ป่วยโควิด 19
ส่วนการฉีดวัคซีนโควิด 19 เนื่องจากสามารถฉีดครอบคลุมประชาชนไปได้จำนวนมากแล้ว ทำให้จำนวนการฉีดรายวันลดน้อยลง แต่จะยังเดินหน้าฉีดวัคซีนให้ครอบคลุมมากที่สุด และเตรียมฉีดวัคซีนเข็มกระตุ้นในผู้รับวัคซีนชนิดเดียวกันทั้งซิโนแวค ซิโนฟาร์ม และแอสตร้าเซนเนก้า ครบ 2 เข็มตั้งแต่เดือนสิงหาคม 2564 เป็นต้นไป เนื่องจากวัคซีนมีเพียงพอและยังได้จัดเตรียมไว้สำหรับปี 2565 ด้วยแล้ว ขอให้ประชาชนติดตามการแจ้งให้ลงทะเบียนรับวัคซีนของจุดฉีดต่าง ๆ ส่วนผู้ที่ฉีดสูตรไขว้ พบว่าภูมิคุ้มกันอยู่ในระดับที่สูงมาก จะมีการติดตามตรวจระดับภูมิคุ้มกันว่าจะต้องฉีดกระตุ้นเพิ่มเติมในช่วงเวลาใดต่อไป
“วัคซีนช่วยลดโอกาสการติดเชื้อ และหากติดเชื้อจะช่วยป้องกันความรุนแรงและการเสียชีวิต แม้จะเป็นสายพันธุ์โอมิครอน และเมื่อร่วมกับการป้องกันตนเองขั้นสูงสุด (Universal Prevention) ทั้งสวมหน้ากาก ล้างมือ และเว้นระยะห่าง ก็จะลดความเสี่ยงการติดเชื้อลงอย่างมาก” นายอนุทินกล่าว
ด้าน นายผยง ศรีวณิช กรรมการผู้จัดการใหญ่ ธนาคารกรุงไทย กล่าวว่า ธนาคารกรุงไทยมีความห่วงใยและพร้อมสนับสนุนการทำงานของบุคลากรทางการแพทย์ โดยคณะกรรมการ ผู้บริหาร และพนักงานทั่วประเทศได้ร่วมบริจาคสมทบทุนผ่านระบบe-Donation เนื่องในโอกาสครบรอบ 55 ปีธนาคาร และในโอกาสครบรอบ 70 ปีโรงพยาบาลราชวิถี เพื่อสนับสนุนการดำเนินงานโดยเฉพาะในช่วงวิกฤตโควิด 19 โดยเงินบริจาคจะนำไปจัดซื้อนวัตกรรมทางการแพทย์และอุปกรณ์การแพทย์ที่จำเป็นต่าง ๆ เพื่อการรักษาผู้ป่วยติดเชื้อโควิด 19 ต่อไป
*********************************** 7 ธันวาคม 2564
วันพฤหัสบดีที่ 28 ตุลาคม 2564
รฟม. เผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
โดยวิธีประกวดราคานานาชาติ ครั้งที่ 2 (ฉบับปรับปรุง)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เผยแพร่ร่างประกาศ และร่างเอกสารประกวดราคา (ร่าง ToR) สำหรับการประกวดราคานานาชาติ (International Competitive Bidding: ICB) ในการก่อสร้างงานโยธา โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) ผ่านทางเว็บไซต์ของกรมบัญชีกลาง (e-GP) และเว็บไซต์ของ รฟม. เพื่อเปิดโอกาสให้สาธารณชนและผู้ประกอบการเสนอแนะ วิจารณ์ร่าง ToR ระหว่างวันที่ 28 กันยายน – 4 ตุลาคม 2564 ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยมีผู้ให้ความคิดเห็นต่อร่าง ToR รวม 9 ราย และมีข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) นั้น
รฟม. พิจารณาแล้ว เพื่อให้สอดคล้องกับข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) รวมทั้งให้การจัดซื้อจัดจ้างครั้งนี้ก่อให้เกิดประโยชน์สูงสุดแก่ รฟม. และสอดคล้องกับหลักการคุ้มค่า โปร่งใส  มีประสิทธิภาพ และตรวจสอบได้ รฟม. จึงได้ดำเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สำหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ครั้งที่ 2 (ฉบับปรับปรุง) ผ่านทางเว็บไซต์ของกรมบัญชีกลาง (e-GP) และเว็บไซต์ รฟม. www.mrta.co.th ทั้งนี้ รฟม. ได้เปิดให้สาธารณชนและผู้ประกอบการสามารถเสนอแนะ วิจารณ์ หรือแสดงความคิดเห็นต่อร่าง ToR ได้ในระหว่างวันที่ 28 ตุลาคม – 1 พฤศจิกายน 2564
สำหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดำเนินงานก่อสร้างในปี 2565 และเปิดให้บริการในปี 2570
วันพุธที่ 28 กรกฎาคม 2564
ประกาศ ขสมก. ประจำวันที่ 28 กรกฎาคม 2564​ พบพนักงานติดเชื้อไวรัส COVID-19 จำนวน 13 ราย
ประกาศ ขสมก. ประจำวันที่ 28 กรกฎาคม 2564​ พบพนักงานติดเชื้อไวรัส COVID-19 จำนวน 13 ราย
1) พนักงานเก็บค่าโดยสารรถธรๅจรมดา สาย 117 เพศหญิง อายุ 39 ปี
2) พนักงานเก็บค่าโดยสารรถธรรมดา สาย 191 เพศชาย อายุ 24 ปี
3) พนักงานสื่อสาร ระดับ 2 อู่สวนสยาม เขตการเดินรถที่ 8 เพศชาย อายุ 58 ปี
4) พนักงานเก็บค่าโดยสารรถปรับอากาศ สาย 503 เพศหญิง อายุ 60 ปี (ปัจจุบันปฏิบัติหน้าที่ตรวจวัดอุณหภูมิร่างกายพนักงาน ณ อู่รังสิต เนื่องจากพนักงานรอเกษียณอายุ)
5) พนักงานเก็บค่าโดยสารรถปรับอากาศ สาย 522 เพศหญิง อายุ 45 ปี
6) หัวหน้างานบริหารสัญญาเดินรถ 3 สำนักปฏิบัติการรถเอกชนร่วมบริการ 2 ฝ่ายการเดินรถเอกชนร่วมบริการ เพศชาย อายุ 40 ปี
7) พนักงานเก็บค่าโดยสารรถธรรมดา สาย 13 เพศชาย อายุ 24 ปี
8) พนักงานเก็บค่าโดยสารรถปรับอากาศ สาย 511 เพศหญิง อายุ 48 ปี
9) พนักงานเติมน้ำมันรถโดยสาร อู่รังสิต เขตการเดินรถที่ 1 เพศหญิง อายุ 60 ปี
10) พนักงานเก็บค่าโดยสารรถธรรมดา สาย 95ก เพศหญิง อายุ 60 ปี
11) พนักงานเก็บค่าโดยสารรถปรับอากาศ สาย 2 เพศหญิง อายุ 43 ปี
12) พนักงานขับรถโดยสารปรับอากาศ สาย 140 เพศชาย อายุ 49 ปี
13) พนักงานเก็บค่าโดยสารรถปรับอากาศ สาย 140 เพศชาย อายุ 23
วันเสาร์ที่ 14 พฤษภาคม 2565
โฆษกรัฐบาลเผยแม้สถานการณ์โควิด-19 ในไทย มีสัญญาณดีขึ้น "นายกฯ" ยังขอความร่วมมือประชาชนปฏิบัติตามมาตรการสาธารณสุขและรีบรับวัคซีนเข็มกระตุ้นให้มาก  รอรับการผ่อนคลายมาตรการ
โฆษกรัฐบาลเผยแม้สถานการณ์โควิด-19 ในไทย มีสัญญาณดีขึ้น "นายกฯ" ยังขอความร่วมมือประชาชนปฏิบัติตามมาตรการสาธารณสุขและรีบรับวัคซีนเข็มกระตุ้นให้มาก  รอรับการผ่อนคลายมาตรการ  หลัง สธ. คาดโควิด-19 ในไทย จะเข้าสู่ระยะโรคลดลง ในช่วงปลายเดือน พ.ค. - มิ.ย. 2565
วันนี้(14 พ.ค.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหม ย้ำแม้สถานการณ์โควิด-19ในประเทศจะดีขึ้นต่อเนื่องจำนวนผู้ติดเชื้ออยู่ในระดับควบคุมนับเป็นสัญญาณที่ดีที่จะขับเคลื่อนเศรษฐกิจไทยให้เดินหน้าต่อไปได้แต่ก็ยังต้องขอให้ประชาชนทุกคนร่วมมือปฏิบัติตามมาตรการป้องกันการติดเชื้อโควิดแบบครอบจักรวาล (Universal Prevention) และมาตรการCOVID Free Settingรวมทั้งการรีบเข้ารับวัคซีนเข็มกระตุ้น เพื่อให้สามารถใช้ชีวิตร่วมกับโรคโควิด19ได้อย่างปลอดภัย กระทรวงสาธารณสุขคาดสถานการณ์โควิด-19ในไทยจะเข้าสู่ระยะโรคลดลง(Declining)ในช่วงปลายเดือนพ.ค. -มิ.ย. 2565โดยจะมีการผ่อนคลายมาตรการควบคุมและป้องกันโรคโควิด– 19มากขึ้นและเตรียมปรับลดระดับการเตือนภัยโควิด- 19 เป็นระดับ2ในอนาคตเมื่อจำนวนผู้ติดเชื้อในประเทศลดลงตามหลักเกณฑ์ที่กำหนด
สำหรับสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)ในประเทศไทยวันนี้(14พฤษภาคม2565)พบมีผู้ติดเชื้อรายใหม่รวม6,736รายจำแนกเป็นผู้ป่วยจากในประเทศ6,734รายและผู้ป่วยมาจากต่างประเทศ2รายรวมผู้ป่วยสะสม2,144,317ราย(ตั้งแต่1มกราคม2565)ขณะที่หายป่วยกลับบ้าน9,213รายรวมหายป่วยสะสม2,096,504ราย(ตั้งแต่1มกราคม2565)โดยมีผู้ป่วยกำลังรักษา73,333รายและเสียชีวิต54รายทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล1,276ราย เฉลี่ยจังหวัดละ17รายอัตราครองเตียงร้อยละ16.8
ส่วนการให้บริการวัคซีนโควิด- 19ของประเทศไทยมียอดการได้รับวัคซีนสะสม28ก.พ. 2564 - 13พ.ค. 2565)รวม135,505,082โดสใน77จังหวัดดังนี้จำนวนผู้ได้รับวัคซีนเข็มที่1สะสม 56,505,480รายจำนวนผู้ได้รับวัคซีนเข็มที่2สะสม 51,930,825รายจำนวนผู้ได้รับวัคซีนเข็มที่3สะสม 24,081,948รายและจำนวนผู้ได้รับวัคซีนเข็มที่4สะสม 2,986,775ราย
_________
วันอังคารที่ 30 พฤศจิกายน 2564
PM to push forward the Wellness Tourism and Medical Tourism to conform with tourism in COVID-19 situation
PM to push forward the Wellness Tourism and Medical Tourism to conform with tourism in COVID-19 situation
Government Spokesperson Thanakorn Wangboonkongchana disclosed that one of the Government policies for economic and social recovery from COVID-19 is tourism promotion. Prime Minister also has ordered a strategic revision of tourism sector to conform with public health safety, declining number of visitors to Thailand and how to attract potential tourists.
Following the Prime Minister’s vision, the Tourism Authority of Thailand (TAT) has prepared to promote and expand Medical Tourism and Wellness Tourism in order to adjust Thailand’s tourism strategy in 2022 to be in line with the current situation. By shifting focus from mass tourism to high-value or high spending tourists such as Medical Tourism and Wellness Tourism with estimate per capita spending of 80,000-120,000 baht, including focus on the quality of tourism that will help create value added to products and services. Meanwhile, the Ministry of Public Health is ready to operate the “Strategic Plans of Developing Thailand as an International Medical Hub 2017-2026” promoting Thai herbs to Wellness Tourism such as Thai massage. This strategy will help generate income for local communities in various tourism areas.
Government Spokesperson also disclosed that Prime Minister acknowledged the progress and expressed his appreciation to all the related agencies. Prime Minister intended to mitigate the effect in tourism sector and assure the readiness to cope with new challenges. Tourism strategy will draw on the potential of Thailand's tourism and create value-added tourism. Tourists will find an impressive experience from traveling in Thailand.”
วันอังคารที่ 20 กรกฎาคม 2564
รัฐมนตรีว่าการกระทรวงยุติธรรม ห่วงผู้ป่วยโควิด-19 มอบกรมคุมประพฤติ นำผู้ถูกคุมประพฤติ เร่งช่วยสร้างเตียงสำรองผู้ป่วยเพื่อใช้ในโรงพยาบาลสนาม
รัฐมนตรีว่าการกระทรวงยุติธรรม ห่วงผู้ป่วยโควิด-19 มอบกรมคุมประพฤติ นำผู้ถูกคุมประพฤติ เร่งช่วยสร้างเตียงสำรองผู้ป่วยเพื่อใช้ในโรงพยาบาลสนาม เชื่อ ภารกิจสะท้อนความสามารถเพื่อประโยชน์ต่อสังคม
สืบเนื่องจากการแพร่ระบาดของโรคโควิด-19 ซึ่งขยายเป็นวงกว้างในหลายจังหวัดขณะนี้ ส่งผลให้มีผู้ป่วยเข้ารับการรักษาเพิ่มมากขึ้นอย่างต่อเนื่อง จนทำให้เกิดปัญหาเตียงขาดแคลน นั้น
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ตระหนักถึงปัญหาการแพร่ระบาดเชื้อโควิด-19 ในตอนนี้ ที่ส่งผลให้มีผู้ป่วยติดเชื้อเพิ่มขึ้นและเกิดปัญหาเตียงที่ใช้พักรักษาไม่เพียงพอ จึงมอบหมายให้กรมคุมประพฤติ โดยสำนักงานคุมประพฤติจังหวัดนครราชสีมา สาขาบัวใหญ่ บูรณาการการทำงานร่วมกับทางทหารและฝ่ายปกครอง ลงพื้นที่นำผู้ถูกคุมความประพฤติ ที่มีฝีมือด้านช่างเชื่อม และทำงานบริการสังคม จำนวน 15 คน ไปช่วยประกอบเตียงสนามรองรับผู้ป่วยโรคโควิด-19 ที่โรงพยาบาลบัวใหญ่ จำนวน 45 เตียง พร้อมเร่งทำความสะอาดในพื้นที่โรงพยาบาลสนาม ณ อำเภอบัวใหญ่ อำเภอสีดา จังหวัดนครราชสีมา ภายใต้มาตรการป้องกันการแพร่ระบาดเชื้อไวรัสโควิด 19 อย่างเคร่งครัด
นายวิตถวัลย์ เปิดเผยอีกว่า จุดมุ่งหมายของภารกิจในครั้งนี้มุ่งทำงานเพื่อบริการสังคม (Community Service) ช่วยส่งเสริม สนับสนุน เพื่อก่อให้เกิดประโยชน์ต่อชุมชนและสังคม ซึ่งภารกิจนี้จะสะท้อนให้เห็นเรื่องการนำงานบริการสังคมมาปรับใช้กับชุมชน และทำให้เห็นว่าการส่งเสริมทักษะฝีมือของผู้ถูกคุมความประพฤติมา มีประโยชน์ให้กับชุมชนโดยมีผลงานเป็นที่ประจักษ์ จนเกิดการยอมรับ เพื่อเป็นการปรับตัวเข้าสู่สังคมต่อไปอีกด้วย นอกจากนี้ ยังช่วยกระตุ้นให้ผู้กระทำความผิดเกิดความภาคภูมิใจว่าตนเองยังมีคุณค่าต่อสังคม และดีพอที่จะทำคุณประโยชน์ต่อผู้อื่นอีกด้วย
วันพุธที่ 27 เมษายน 2565
รัฐมนตรีว่าการกระทรวงคมนาคมมอบหมาย สำนักงานการบินพลเรือนแห่งประเทศไทย (CAAT) เตรียมความพร้อมการยกเลิก Test&Go และรับมาตรการการใช้ Self ATK
ศบค. มีมติเมื่อวันศุกร์ที่ 22 เม.ย. 65 ยกเลิกมาตรการ Test&Go ให้มีผลบังคับใช้วันที่ 1 พ.ค. 65 โดยกำหนดให้ผู้โดยสารที่เข้าประเทศ ต้องได้รับวัคซีนตามที่กำหนดและทำ Self ATK ก่อนการเดินทางอย่างน้อย 72 ชั่วโมง
รัฐมนตรีว่าการกระทรวงคมนาคม นายศักดิ์สยาม ชิดชอบ ได้สั่งการให้หน่วยงานที่เกี่ยวข้อง ทั้งทางบกทางน้ำ ทางอากาศ ทบทวนมาตรการในการปฏิบัติต่อผู้โดยสาร ให้สอดคล้องตามนโยบายของรัฐบาล และย้ำให้มีการอำนวยความสะดวกแก่ผู้โดยสาร และให้ทุกหน่วยงานต้องมีการเตรียมการในส่วนที่เป็นความรับผิดชอบของแต่ละหน่วยงาน มิให้เกิดปัญหาในทางปฏิบัติจากนโยบายของรัฐมนตรีว่าการกระทรวงคมนาคมดังกล่าว สำนักงานการบินพลเรือนแห่งประเทศไทย (CAAT) ได้ออกประกาศผู้ทำการในอากาศ (NOTAM) ลงวันที่ 26 เมษายน 2565 ทั้งหมด 6 ข้อดังนี้
1.ผู้โดยสารที่ได้รับวัคซีนครบถ้วนแล้ว สามารถเข้าประเทศได้โดยไม่ต้องมีการตรวจใดๆ เพิ่มเติม แต่อย่างไรแนะนำให้ผู้โดยสารตรวจ ATK หากมีอาการ
2.ผู้โดยสารที่ยังไม่ได้รับวัคซีน หรือได้รับวัคซีนยังไม่ครบถ้วนสามารถตรวจ RT-PCR ภายใน ๗๒ ชั่วโมงก่อนเดินทาง และจะสามารถเข้าประเทศได้โดยไม่ต้องมีการตรวจใดๆ เพิ่มเติมเช่นเดียวกับผู้โดยสารที่ได้รับวัคซีนครบถ้วนแล้ว หากผู้โดยสารกลุ่มนี้ไม่มีผลตรวจจะต้องเข้าทำการกักตัวตามที่เจ้าหน้าที่ด่านกักกันโรคสั่ง และจะต้องทำการตรวจ RT-PCR ในวันที่ ๔ หรือวันที่ ๕ ของการกักตัว
3.ผู้โดยสารทุกคนต้องมีประกันสุขภาพคุ้มครอง COVID หรือ จดหมายรับประกันมูลค่าไม่ต่ำกว่า ๑๐,๐๐๐ ดอลล่าร์สหรัฐ ที่มีระยะคุ้มครองตลอดระยะเวลาที่อยู่ในประเทศไทย ซึ่งผู้โดยสารสามารถใช้ประกันนี้ในการรักษาอาการของ COVID หากพบว่าเป็นผู้ติดเชื้อ
4.ผู้โดยสารจะต้องฉีดส่งเอกสารการฉีดวัคซีน หรือการตรวจและประกันในระบบ Thailand Pass ก่อนการเดินทางและเมื่อเอกสารได้รับการตรวจสอบแล้วผู้โดยสารจะได้ QR Code เพื่อให้แสดงต่อสายการบิน หากไม่มี QR Code นี้สายการบินอาจปฎิเสธการรับขนส่งผู้โดยสารได้
5.สายการบินจะต้องทำการตรวจสอบผู้เดินทางว่ามี QR Code จากระบบ Thailand Pass ก่อนรับเป็นผู้โดยสารมากับอากาศยาน และหากพบว่าผู้โดยสารเดินทางมาถึงประเทศไทย โดยไม่มี QR Code สายการบินจะต้องเป็นผู้รับผิดชอบส่งผู้โดยสารกลับประเทศต้นทาง
6.สนามบินและหน่วยงานที่เกี่ยวข้องต้องดำเนินการตามมาตรการของรัฐอย่างเคร่งครัด เช่นการให้สวมหน้ากาก การตรวจสอบอุณหภูมิร่างกาย ก่อนเข้าหรือออก ตามที่รัฐบาลได้สั่งการอย่างเข้มงวด
ทั้งนี้ กระทรวงคมนาคมได้มอบหมายให้ CAAT ติดตามและกำกับดูแล การเดินทางของผู้โดยสารให้ได้รับความสะดวกในการเดินทางเข้ามาในราชอาณาจักรไทย ตามมาตรการที่ ศบค. กำหนด อย่างใกล้ชิดต่อไป
วันพุธที่ 18 พฤษภาคม 2565
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
ปลัดกอบชัยฯ  เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
วันนี้ (18 พฤษภาคม 2565)  เวลา 9.00 น. นายกอบชัย  สังสิทธิสวัสดิ์  ปลัดกระทรวงอุตสาหกรรม           เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)ครั้งที่1/2565  โดยมีนางวรวรรณ  ชิตอรุณ รองปลัดกระทรวงอุตสาหกรรม นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม  นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรมนอกจากนี้ยังมีผู้ทรงคุณวุฒิ  ได้แก่ นายฐาปน สิริวัฒนภักดี นายวิฑูรย์ สิมะโชคดี และนายสมเกียรติ            ตั้งกิจวานิชย์  และผู้แทนจากหน่วยงานภายนอก  ร่วมให้ข้อคิดเห็นและร่วมนำเสนอร่างระเบียบวาระการประชุมฯ ผ่านระบบออนไลน์ อาทิ (ร่าง) แผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ  (ร่าง) แผนปฏิบัติการด้านการพัฒนาอุตสาหกรรมพืชกัญชงสู่เชิงพาณิชย์  แผนการขับเคลื่อนการใช้ประโยชน์พลังงานหมุนเวียนจากวัสดุเหลือใช้ทางการเกษตรและก๊าซชีวภาพในอุตสาหกรรมเกษตร ฯลฯ ณ ห้องประชุม อก.1 สำนักงานปลัดกระทรวงอุตสาหกรรม
วันศุกร์ที่ 8 กรกฎาคม 2565
พม.ปทุมธานี ลงพื้นที่เร่งช่วยเหลือเด็กสาวถูกป้าทำร้ายร่างกาย จนทนไม่ไหว ต้องหนีออกจากบ้าน
พม.ปทุมธานี ลงพื้นที่เร่งช่วยเหลือเด็กสาวถูกป้าทำร้ายร่างกาย จนทนไม่ไหว ต้องหนีออกจากบ้าน
วันที่ 4 ก.ค. 65เวลา 17.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีพลเมืองดีโพสต์ Facebook ขอความช่วยเหลือเด็กสาวหนีออกจากบ้านเพราะทนไม่ไหวที่ถูกป้าทำร้ายร่างกายอย่างต่อเนื่อง และได้ตัดพ้อว่า อยากฆ่าตัวตาย นั้น ขณะนี้ กระทรวงการพัฒนาสังคมและความมั่นคงของมนุษย์ (พม.) โดยพัฒนาสังคมและความมั่นคงของมนุษย์จังหวัดปทุมธานี (นางสิริวิมล เหมะธุรินทร์) ได้มอบหมายให้พนักงานคุ้มครองสวัสดิภาพเด็ก พร้อมด้วยเจ้าหน้าที่บ้านพักเด็กและครอบครัวจังหวัดปทุมธานี ซึ่งเป็นพนักงานเจ้าหน้าที่ตามพระราชบัญญัติคุ้มครองเด็ก พ.ศ. 2546 และหน่วยงานที่เกี่ยวข้อง ลงพื้นที่ช่วยเหลือเด็กสาวดังกล่าวแล้ว ณ หมู่บ้านแห่งหนึ่ง ในตำบลลาดสวาย อำเภอลำลูกกา จังหวัดปทุมธานี
นางสาวแรมรุ้ง กล่าวต่อไปว่า จากการลงพื้นที่เพื่อตรวจสอบข้อเท็จจริงพบว่า เด็กสาวที่ถูกทำร้ายร่างกาย อายุ 15 ปี อาศัยอยู่กับครอบครัวของป้าซึ่งอยู่กับสามีและลูกอีก 3 คน โดยเด็กสาวดังกล่าวไม่มีเอกสารทางราชการ เพราะมีครอบครัวเป็นสัญชาติเมียนมาที่ถูกพ่อทอดทิ้ง ส่วนแม่เสียชีวิต และเด็กได้มาอยู่ในความดูแลของป้า (พี่สาวของแม่เด็ก) ตั้งแต่อายุ 4 ปี โดยป้าจะให้เด็กทำงานบ้านทั้งวันและต้องตื่นแต่เช้าตรู่ หากตื่นสายหรือทำงานบ้านได้ไม่ดี ป้าจะทำร้ายร่างกายจนมีร่องรอยบาดแผล โดยเฉพาะบริเวณใบหน้า ซึ่งผู้เป็นป้าได้อ้างว่า เหตุที่กระทำไปเพราะเด็กดื้อ ไม่เชื่อฟังคำสั่งสอน และมีปัญหาทางเศรษฐกิจ
นางสาวแรมรุ้ง กล่าวเพิ่มเติมว่า ทั้งนี้ กระทรวง พม. ได้ให้การช่วยเหลือคุ้มครองเด็กสาวดังกล่าว โดยรับเด็กเข้าคุ้มครองสวัสดิภาพตามพระราชบัญญัติคุ้มครองเด็ก พ.ศ. 2546 และพนักงานเจ้าหน้าที่ร้องทุกข์กล่าวโทษแจ้งความดำเนินคดีกับป้าของเด็กผู้กระทำผิดตามพระราชบัญญัติดังกล่าวและพระราชบัญญัติความรุนแรงในครอบครัว พ.ศ. 2550 พร้อมทั้งนำเด็กเข้ารับการตรวจประเมินทางร่างกายและจิตใจ นอกจากนี้ ยังได้วางแผนให้ความช่วยเหลือเด็กตามกระบวนการทางสังคมสงเคราะห์ และติดตามการดำเนินคดีต่อไป
"หากประชาชนพบเห็นเด็กถูกกระทำความรุนแรงหรือประสบปัญหาทางสังคม สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสำนักงานพัฒนาสังคมและความมั่นคงของมนุษย์จังหวัดทุกจังหวัด รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวง พม. พร้อมประสานความช่วยเหลืออย่างเต็มที่"นางสาวแรมรุ้งกล่าวในตอนท้าย
วันพฤหัสบดีที่ 26 สิงหาคม 2564
รฟฟท. เผยผลสำรวจความพึงพอใจผู้โดยสารแอร์พอร์ต เรล  ลิงก์ ประจำปี 2564
บริษัท รถไฟฟ้า ร.ฟ.ท. จำกัด เผยผลสำรวจความพึงพอใจของผู้โดยสารที่ใช้บริการรถไฟฟ้าแอร์พอร์ต เรล  ลิงก์ ประจำปี 2564
นายสุเทพ พันธุ์เพ็ง กรรมการผู้อำนวยการใหญ่บริษัท รถไฟฟ้า ร.ฟ.ท. จำกัด ผู้ให้บริการรถไฟฟ้าชานเมืองสายสีแดง และรถไฟฟ้าแอร์พอร์ต เรล ลิงก์ เปิดเผยว่า บริษัทได้ดำเนินการว่าจ้างบริษัท เยสยูแคน จำกัด ( YES YOU CAN COMPANY LIMITED ) ที่ปรึกษางานวิจัย และการประเมินผล จัดทำผลสำรวจความพึงพอใจของผู้โดยสารที่ใช้บริการรถไฟฟ้าแอร์พอร์ต เรล ลิงก์ ประจำปี 2564 ซึ่งปรากฏว่าผู้ใช้บริการมีความพึงพอใจอยู่ในระดับพึงพอใจมาก โดยจากค่าเฉลี่ยเต็ม 5.00 ผู้โดยสารมีความพึงพอใจด้านต่างๆดังนี้
ความพึงพอใจต่อการใช้บริการอยู่ที่ค่าเฉลี่ย 4.26 , ความพึงพอใจด้านความปลอดภัยอยู่ที่ค่าเฉลี่ย 4.49 , ความพึงพอใจด้านความน่าเชื่อถือของการเดินรถอยู่ที่ค่าเฉลี่ย 4.35 , ความพึงพอใจด้านการประชาสัมพันธ์อยู่ที่ค่าเฉลี่ย 4.31 , ความพึงพอใจด้านสิ่งอำนวยความสะดวกอยู่ที่ค่าเฉลี่ย 4.38 และความพึงพอใจด้านบัตรโดยสารและการตลาดอยู่ที่ค่าเฉลี่ย 4.24
การที่ผลสำรวจความพึงพอใจของผู้โดยสารที่มีต่อรถไฟฟ้าแอร์พอร์ต เรล ลิงก์ อยู่ในระดับพึงพอใจมากในด้านต่างๆนั้น เป็นผลมาจากการที่บริษัทได้ดำเนินนโยบาย และมาตรการต่างๆที่เป็นการยกระดับการให้บริการ และการรักษาความปลอดภัยมาโดยตลอด อาทิ การนำระบบบริหารคุณภาพ ISO 9001 มาใช้ในการดำเนินงานทั้งการซ่อมบำรุง และการปฏิบัติการเดินรถ และให้บริการอย่างต่อเนื่อง จนผ่านการรับรอง ISO 9001 : 2015 ขอบเขต : วิศวกรรมและซ่อมบำรุง และขอบเขต : งานปฏิบัติการเดินรถไฟฟ้า จาก BV ( Bureau Veritas ) , การดำเนินโครงการ Smile Station เพื่อเพิ่มประสิทธิภาพในการให้บริการของเจ้าหน้าที่ , การสร้างราวกั้นชานชาลา และแผ่นยางปิดช่องว่างระหว่างชานชาลากับประตูรถไฟฟ้า รวมถึงความเข้มงวดในมาตรการรักษาความปลอดภัย และมาตรการป้องกันการแพร่ระบาดของไวรัสโควิด-19 ที่บริษัทเน้นย้ำให้เจ้าหน้าที่ปฏิบัติอย่างเคร่งครัดเพื่อความปลอดภัยของผู้โดยสาร , การบำรุงรักษาสิ่งอำนวยความสะดวกภายในสถานีทั้งลิฟท์ และบันไดเลื่อนให้พร้อมใช้งานอยู่เสมอ , การเพิ่มช่องทางของสื่อประชาสัมพันธ์ให้สามารถเข้าถึงผู้โดยสารมากขึ้น , การมอบสิทธิพิเศษของบัตรโดยสารสมาร์ทพาส และกิจกรรมการตลาด โดยเฉพาะกิจกรรมส่งเสริมการตลาดออนไลน์ ที่ได้ปรับใช้ให้เข้ากับสถานการณ์การแพร่ระบาดโควิด-19 ซึ่งผู้โดยสารให้ความสนใจเป็นจำนวนมากไม่ว่ากิจกรรมวันเด็กออนไลน์ วันตรุษจีนออนไลน์ วันแห่งความรักออนไลน์ และวันสงกรานต์ออนไลน์ เป็นต้น อีกทั้งการให้บริการลูกค้าสัมพันธ์ที่พร้อมรับข้อร้องเรียน ข้อเสนอแนะ และเรื่องชมเชย ตลอด 24 ชั่วโมงทุกวัน ไม่มีวันหยุด และ Official Page สะดวกแก่ผู้ใช้บริการ ให้บริการด้วยความรวดเร็วในช่องทางการสื่อสาร
วันศุกร์ที่ 20 พฤษภาคม 2565
ก.แรงงาน จับมือ กสทช. พัฒนาทักษะกลุ่มผู้ด้อยโอกาสสู่สังคมดิจิทัล
กระทรวงแรงงาน ร่วม กสทช. เพิ่มทักษะด้านอาชีพกลุ่มผู้ด้อยโอกาสสู่สังคมดิจิทัล แบบชี้เป้า 20,000 คน สร้างโอกาสทางรายได้ผ่านเทคโนโลยี
วันพุธที่ 6 ตุลาคม 2564
กระทรวงเกษตรฯ ร่วมขับเคลื่อนการพัฒนาส่งเสริมยกระดับผู้ประกอบการ SMEs
กระทรวงเกษตรฯ ร่วมขับเคลื่อนการพัฒนาส่งเสริมยกระดับผู้ประกอบการ SMEs
นายอำพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2564 ผ่านระบบ Video Conference (Zoom Meeting) จากห้องประชุม 1801 สำนักงานส่งเสริมวิสาหกิจขนาดกลางและขนาดย่อม อาคารทีเอสที ทาวเวอร์ โดยมี พลเอกประยุทธ์ จันทร์โอชา นายกรัฐมนตรี เป็นประธาน โดยที่ประชุมได้รับทราบผลการดำเนินงานในการจัดทำฐานข้อมูล SME Big Data/Master Data และโครงการนำร่อง ONE ID และพัฒนาระบบ Single Sign on ฐานข้อมูลสมาชิกของสำนักงานส่งเสริมวิสาหกิจขนาดกลางและขนาดย่อม (สสว.) เพื่อขอรับบริการจากภาครัฐ ปี 2564 ซึ่งจะช่วยให้สามารถแก้ปัญหาการซ้ำซ้อนของข้อมูลของกลุ่มผู้ประกอบการธุรกิจขนาดกลาง ขนาดย่อม และรายย่อย (MSME) ปรับการช่วยเหลือให้ตรงจุด การสืบค้นข้อมูลเพื่อใช้ประโยชนได้ง่ายขึ้น เป็นระบบมากขึ้น และสามารถประเมินผลคุณภาพของ MSME ได้อย่างมีประสิทธิภาพมากขึ้นด้วย ซึ่งมีแผนการทำงานเป็น 5 ระยะ โดยจะมีการเชื่อมโยงข้อมูลกับหน่วยงานต่าง ๆ ที่มีฐานข้อมูลของผู้ประกอบการรายย่อย
ทั้งนี้ กระทรวงเกษตรและสหกรณ์ โดยกรมส่งเสริมการเกษตร ได้บูรณาการสนับสนุนข้อมูลของวิสาหกิจชุมชน ที่มีอยู่กว่า 96,847 แห่ง ให้กับ สสว. เพื่อเชื่อมโยงข้อมูลดังกล่าวแล้ว คาดว่าผู้ประกอบการ MSME จะได้รับประโยชน์จากโครงการนี้เป็นอย่างมาก
นอกจากนี้ ที่ประชุมได้รับทราบผลการขึ้นทะเบียน SME เพื่อการจัดซื้อจัดจ้างภาครัฐ โดยมีผู้ขึ้นทะเบียนฯ แล้ว จำนวน 96,871 ราย มีสินค้า/บริการ จำนวน 661,492 รายการ โดยมีมูลค่าการจัดซื้อจัดจ้าง จำนวนทั้งสิ้น 551,306 ล้านบาท โดยนายกรัฐมนตรี ได้เน้นย้ำในเรื่องการขยายผลประชาสัมพันธ์เชิงรุกให้ผู้ประกอบการขนาดเล็กได้เข้าถึงข้อมูล การวิจัยและพัฒนาเพื่อต่อยอดนวัตกรรมให้กับสินค้าและบริการเพิ่มมากขึ้น และที่ประชุมมีมติเห็นชอบร่างแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) ที่จะใช้เป็นกรอบแนวทางการพัฒนาส่งเสริมวิสาหกิจขนาดกลางและขนาดย่อมต่อไป
วันพฤหัสบดีที่ 2 ธันวาคม 2564
"ปลัดกระทรวงกลาโหมตรวจเยี่ยมกิจกรรมบริจาคโลหิตถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
ในวันนี้ ห้องพินิตประชานาถ ในศาลาว่าการกลาโหม​ พลเอก วรเกียรติ รัตนานนท์ ปลัดกระทรวงกลาโหม​ และพันตำรวจเอกหญิง อังศุวรรณ รัตนานนท์ นายกสมาคมภริยาข้าราชการสำนักงานปลัดกระทรวงกลาโหม
​ได้เดินทางมาตรวจเยี่ยมและขอบคุณกำลังพลที่ร่วมบริจาค​โลหิต ถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร​ วันที่​ ๕ ธันวาคม​ ๒๕๖๔
ในโอกาสนี้​ ปลัดกระทรวงกลาโหม​, นายกสมาคมภริยา​ข้าราชการสำนักงานปลัดกระทรวงกลาโหม และรองปลัดกระทรวงกลาโหม​ ร่วมบริจาคโลหิต​ โดยเป็นการบริจาคโลหิตให้กับสาขาบริจาคโลหิตแห่งชาติ สถาบันพยาธิวิทยา ศูนย์อำนวยการพระมงกุฎเกล้า เพื่อนำโลหิตที่รับบริจาคไปช่วยเหลือทหาร ตำรวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ รวมทั้งประชาชนทั่วไป ซึ่งสถานการณ์ปัจจุบันได้รับผลกระทบจากการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ทำให้โลหิตมีไม่เพียงพอและขาดแคลน
ทั้งนี้ในกิจกรรมดังกล่าว มีกำลังพลกว่า ๑๔๐ นาย ร่วมบริจาคโลหิต​เพื่อถวายเป็นพระราชกุศลและน้อมสำนึกในพระมหากรุณาธิคุณอันหาที่สุดมิได้
#สำนักงานปลัดกระทรวงกลาโหม
#บริจาคโลหิต
วันจันทร์ที่ 6 มิถุนายน 2565
รองนายกฯ วิษณุ มอบโอวาทผู้ผ่านการอบรมหลักสูตรพัฒนาภาวะความเป็นผู้นำศาสนายุคใหม่-หลักสูตรพัฒนาภาวะความเป็นผู้นำมุสลิมะห์ยุคใหม่ ย้ำภาวะผู้นำต้องมีความรู้ควบคู่คุณธรรม จริยธรรม
รองนายกฯ วิษณุ มอบโอวาทผู้ผ่านการอบรมหลักสูตรพัฒนาภาวะความเป็นผู้นำศาสนายุคใหม่-หลักสูตรพัฒนาภาวะความเป็นผู้นำมุสลิมะห์ยุคใหม่ ย้ำภาวะผู้นำต้องมีความรู้ควบคู่คุณธรรม จริยธรรม สร้างสรรค์ประโยชน์แก่องค์กร ชุมชน ประเทศชาติ
วันนี้ 6 มิถุนายน 2565 เวลา 13.30 น. ณ ตึกสันติไมตรี (หลังใน) ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนายวิษณุ เครืองาม รองนายกรัฐมนตรี เป็นผู้แทนต้อนรับคณะผู้แทนสำนักจุฬาราชมนตรี พร้อมมอบประกาศนียบัตรและมอบโอวาทแก่ผู้ผ่านอบรมหลักสูตร “พัฒนาภาวะความเป็นผู้นำศาสนายุคใหม่” รุ่นที่ 5 และหลักสูตร “พัฒนาภาวะความเป็นผู้นำมุสลิมะห์ยุคใหม่” รุ่นที่ 2 ประจำปี 2565 โดยมีนายประสาน ศรีเจริญ รองประธานคณะผู้ทรงคุณวุฒิจุฬาราชมนตรี รศ.ดร.ปกรณ์ ปรียากร ประธานกรรมการวิชาการและประเมินผลสถาบันพัฒนาผู้นำอิสลาม และเจ้าหน้าที่ที่เกี่ยวข้องเข้าร่วมด้วย
รองนายกรัฐมนตรีได้กล่าวมอบโอวาทและนโยบายเพื่อเป็นแนวทางในการปฏิบัติ โดยได้กล่าวขอบคุณในนามของนายกรัฐมนตรี มีความยินดีและชื่นชมกับการเปิดอบรมหลักสูตรสำคัญ ได้แก่ หลักสูตรพัฒนาภาวะความเป็นผู้นำศาสนายุคใหม่ และหลักสูตรพัฒนาภาวะความเป็นผู้นำมุสลิมะห์ยุคใหม่ ในระบบออนไซต์ ประจำปี 2564 ถือเป็นการอบรมที่มีความสำคัญในการพัฒนาบุคลากรทางการสร้างจิตสำนึกธำรงมั่นในศีลธรรมและจริยธรรม ที่เป็นพื้นฐานในการดำเนินชีวิต และการอบรมในแขนงวิชาการต่าง ๆ เป็นการจัดกระบวนการในการบริหารองค์ความรู้ตามหลักวิชาการเพื่อให้การทำงานสัมฤทธิ์ผลและมีประสิทธิภาพ
พร้อมกันนี้ รองนายกรัฐมนตรีได้กล่าวเน้นย้ำว่า การจะเป็นผู้นำนอกจากจะใช้ความรู้ที่มีอยู่แต่เดิม ยังต้องมีการฝึกอบรมและได้รับคำแนะนำในเรื่องของการพัฒนาเพิ่มเติม ทั้งในเรื่องของการพัฒนาบุคลิกภาพ การพัฒนาภาวะการเป็นผู้นำ การรู้จักสังคมที่ต้องการสันติสุข รวมทั้งบทบาทของศาสนาที่อาจจะเปลี่ยนแปลงไปในยุคใหม่ สิ่งเหล่านี้เป็นเนื้อหาสาระของหลักสูตรที่ได้มีการฝึกอบรม เนื่องจากสังคมไทยเป็นสังคมพหุวัฒนธรรม มีความหลากหลาย ดังนั้นผู้นำจึงต้องเป็นผู้ที่มีความรู้ ความเข้าใจ รู้จักที่จะนำเอาความรู้ไปประยุกต์ใช้ได้อย่างเต็มประสิทธิภาพ และเชื่อว่าผู้เข้าอบรมทุกท่านได้รับการถ่ายทอดความรู้ ประสบการณ์ เทคนิค อันเป็นประโยชน์ พร้อมย้ำว่า รัฐบาลพร้อมให้การสนับสนุนโครงการหรือหลักสูตรที่เกี่ยวกับการพัฒนาภาวะความเป็นผู้นำของศาสนาอิสลาม ซึ่งจะช่วยยกระดับคนให้สามารถเป็นผู้นำยุคใหม่ที่มีความรู้เพียบพร้อม มีคุณธรรม จริยธรรม ซึ่งจะเป็นการสร้างสรรค์ประโยชน์ให้เกิดขึ้นแก่องค์กร ชุมชน และประเทศชาติได้เป็นอย่างดี
……………….....
วันพุธที่ 29 มิถุนายน 2565
กระทรวงคมนาคม ร่วมการประชุมเจ้าหน้าที่อาวุโสด้านการขนส่งอาเซียน ครั้งที่ 53
และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ ครั้งที่ 1
กระทรวงคมนาคม เข้าร่วมการประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 53 และการประชุมเจ้าหน้าที่อาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue : STOD) ครั้งที่ 1 โดยมี นางจตุพร เนียมสุข ผู้ช่วยปลัดกระทรวงคมนาคม ทำหน้าที่เป็นหัวหน้าคณะผู้แทนประเทศไทย และผู้แทนจากหน่วยงานในสังกัดกระทรวงคมนาคมเข้าร่วมการประชุม ระหว่างวันที่ 28 - 29 มิถุนายน 2565 ในรูปแบบการประชุมทางไกล (VDO Conference) ณ ห้องราชดำเนิน กระทรวงคมนาคม
การประชุมเจ้าหน้าที่อาวุโสด้านการขนส่งอาเซียน (ASEAN Senior Transport Official Meeting : STOM) ครั้งที่ 53 มี Mr. Novie Riyanto R. ปลัดกระทรวงคมนาคมอินโดนีเซีย ทำหน้าที่ประธานการประชุม ซึ่งที่ประชุมได้หารือประเด็นสำคัญในการดำเนินการตามแผนยุทธศาสตร์ด้านการขนส่งของอาเซียน หรือแผนยุทธศาสตร์ด้านการขนส่งกัวลาลัมเปอร์ ปี 2559 - 2568 ซึ่งเป็นแนวทางส่งเสริมความเชื่อมโยงด้านการขนส่งระหว่างกันในอาเซียนและการเป็นประชาคมเศรษฐกิจอาเซียนอย่างยั่งยืน โดยที่ประชุมได้รับทราบผลการประชุมคณะทำงานด้านการคมนาคมขนส่งสาขาต่าง ๆ ได้แก่ ทางบก ทางน้ำ ทางอากาศ รวมถึงการอำนวยความสะดวกด้านการคมนาคมขนส่ง สำหรับการประชุมเจ้าหน้าอาวุโสด้านการขนส่งระหว่างอาเซียน - สหรัฐฯ (ASEAN - U.S. Senior Transport Officials Dialogue : STOD) ครั้งที่ 1 ได้พิจารณาให้การรับรองเอกสารแผนการดำเนินงานระหว่างอาเซียน - สหรัฐฯ ปี 2565 - 2568 เพื่อเน้นย้ำความเป็นหุ้นส่วนระหว่างกัน ตลอดจนกำหนดแนวทางการดำเนินความร่วมมือและการขนส่งที่เป็นมิตรต่อสิ่งแวดล้อมเพื่อความยั่งยืน
ทั้งนี้ ที่ประชุมได้มอบหมายให้คณะทำงานสาขาต่าง ๆ เร่งพิจารณาหาข้อยุติการจัดทำร่างเอกสาร/ความตกลง โดยให้พิจารณาการรับรองและลงนามให้แล้วเสร็จ เพื่อนำเสนอต่อที่ประชุมรัฐมนตรีขนส่งอาเซียน ครั้งที่ 28 ที่มีกำหนดจะจัดขึ้นในเดือนตุลาคม 2565 ณ ประเทศอินโดนีเซีย อาทิ ร่างความตกลงว่าด้วยการขนส่งทางอากาศระหว่างอาเซียน - สหภาพยุโรป ร่างความตกลงอาเซียนว่าด้วยความร่วมมือในการค้นหาและช่วยเหลือผู้ประสบภัยทางอากาศและทางทะเล
วันอังคารที่ 12 กรกฎาคม 2565
กรมท่าอากาศยาน ยืนยันพร้อมอำนวยความสะดวกการเดินทางในช่วงวันหยุดต่อเนื่อง
ภายใต้มาตรการป้องกันการแพร่ระบาดของโรคติดเชื้อไวรัส COVID-19
นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้ทุกหน่วยงาน ในสังกัดกระทรวงคมนาคมดูแล และอำนวยความสะดวกการเดินทางของประชาชนช่วงวันหยุดต่อเนื่อง รวมถึงการเฝ้าระวังการแพร่ระบาดของโรคติดเชื้อไวรัส COVID-19 ในระบบขนส่งสาธารณะ ตามมาตรการ COVID free setting
ในส่วนของกรมท่าอากาศยาน (ทย.) ท่าอากาศยานในสังกัดทุกแห่งมีความพร้อมในการให้บริการและอำนวยความสะดวกแก่ประชาชน ภายใต้มาตรการ ดังนี้
1. ด้านการอำนวยความสะดวก ให้ท่าอากาศยานทุกแห่งตรวจสอบอุปกรณ์ที่ให้บริการผู้โดยสาร ต้องมีความพร้อมใช้งาน และจัดเจ้าหน้าที่ดูแล ให้บริการประชาสัมพันธ์ข้อมูลเที่ยวบิน และการเชื่อมต่อการเดินทางโดยรถสาธารณะ รับ - ส่ง ผู้โดยสาร ซึ่งจะต้องไม่มีผู้โดยสารตกค้างที่ท่าอากาศยาน
2. ด้านการอำนวยความปลอดภัย ให้ทุกท่าอากาศยานประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้น รวมถึงเพิ่มการลาดตระเวนของเจ้าหน้าที่รักษาความปลอดภัย ทั้งในอาคารที่พักผู้โดยสาร และพื้นที่โดยรอบ
ด้านการเฝ้าระวังการแพร่ระบาดของโรคติดเชื้อไวรัส COVID-19 ให้ปฏิบัติตามมาตรการ COVID free setting ดูแลความสะอาดภายในอาคารที่พักผู้โดยสาร ฉีดพ่นน้ำยาฆ่าเชื้อ ทำความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจล แอลกอฮอล์แก่ผู้โดยสาร และได้เน้นย้ำพนักงานทำความสะอาดให้เพิ่มรอบการปฏิบัติงานให้มากขึ้นตามจำนวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์แนะนำให้ผู้โดยสารสวมหน้ากากอนามัยตลอดระยะเวลาการเดินทาง เว้นระยะห่างทางสังคม (Social Distancing) ทั้งในส่วนของภายในอาคารที่พักผู้โดยสาร สายการบิน และรถสาธารณะ เพื่อความปลอดภัยในการเดินทาง
นอกจากนี้ ทย. ขอแนะนำให้ผู้โดยสารดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สำคัญของ ทย. โดยสามารถดาวน์โหลดได้ทั้งระบบ IOS และ Andriod ตลอดจนติดตามข่าวสารการเดินทางผ่านทางเพจของท่าอากาศยานต่าง ๆ ได้อีกหนึ่งช่องทางด้วย
วันอังคารที่ 9 พฤศจิกายน 2564
ครม.อนุมัติงบ 1,334  ล้านบาท สานต่อมาตรการแก้ปัญหาโควิด-19
ครม.อนุมัติงบ 1,334  ล้านบาท สานต่อมาตรการแก้ปัญหาโควิด-19
(9 พ.ย. 64) น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.) รับทราบโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019(โควิด-19) ระยะการระบาดระลอกเมษายน 2564 ประจำปีงบประมาณ 2565 พร้อมอนุมัติงบประมาณรายจ่ายประจำปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 จำนวน 1,334.945 ล้านบาท ประกอบด้วย 4 หน่วยงาน ดังนี้ 1. สำนักงานปลัดกระทรวงสาธารณสุข จำนวน 528,400,000 บาท 2. กรมการแพทย์ จำนวน 500,000,000 บาท ใช้สำหรับจัดซื้อยาโมลนูพิราเวียร์ 3. กรมควบคุมโรค จำนวน58,165,000 บาท และ 4. กรมการแพทย์แผนไทยและการแพทย์ทางเลือก จำนวน 248,380,000 บาท และอนุมัติขยายระยะเวลาการดำเนินกิจกรรมและใช้จ่ายเงินกันไว้เบิกเหลื่อมปีและเงินเหลือจ่ายจากโครงการที่ครม.ได้มีมติให้ความเห็นชอบแล้ว ตามมติครม.เมื่อวันที่ 5 มกราคม 2564, 5 พฤษภาคม 2564 และ10สิงหาคม 2564 ซึ่งขยายเวลาไปจนถึงเดือนธันวาคม 2564
สำหรับโครงการแก้ไขปัญหาโรคติดต่ออุบัติใหม่ : กรณีโรคติดเชื้อไวรัสโคโรนา 2019(โควิด-19) ระยะการระบาดระลอกเมษายน 2564 ประจำปีงบประมาณ 2565 มีวัตถุประสงค์ 4 ด้าน ประกอบด้วย ด้านการสร้างความเชื่อมั่น ทำให้ประชาชนมีความเชื่อมั่นในการใช้ชีวิตวิถีใหม่(New Normal) หรือดำเนินกิจกรรมทางเศรษฐกิจ ภายใต้มาตรการป้องกันและควบคุมการแพร่ระบาดของโควิด-19 ตามหลักการแพทย์และสาธารณสุข, ด้านการสร้างความมั่นคงด้านสุขภาพ ทำให้ประชาชนมีภูมิคุ้มกันหมู่ และมีความปลอดภัยจากการเสียชีวิตจากโควิด-19 รวมถึงการรักษาระดับความมั่นคงด้านสาธารณสุขได้อย่างต่อเนื่อง, ด้านฟื้นฟูเศรษฐกิจ ทำให้เศรษฐกิจของประเทศกลับมาฟื้นตัว มีอัตราเติบโตของผลิตภัณฑ์มวลรวมภายในประเทศ(จีดีพี) เป็นไปตามแผนการกระตุ้นเศรษฐกิจของรัฐบาล และนโยบายการเปิดประเทศของรัฐบาล และด้าน เสริมสร้างสังคมและวัฒนธรรม ให้ประชาชนสามารถกลับมาดำเนินกิจกรรมด้านสังคมและวัฒนธรรมตามเดิมได้ โดยยังคงปฏิบัติตามมาตรการป้องกันและควบคุมโรค DMHTTA
ทั้งนี้มีกลุ่มเป้าหมายเป็นประชากรในประเทศไทย บุคลากรทางการแพทย์และสาธารณสุข ประชาชนกลุ่มเสี่ยงที่ปฏิบัติงานด่านหน้า กลุ่มผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์ ได้รับการดูแลป้องกัน รักษาพยาบาลอย่างทั่วถึง สะดวก และรวดเร็ว ส่วนผู้ป่วยติดเชื้อโควิด-19 ได้รับการดูแลรักษาจากหน่วยบริการสถานพยาบาลตามระบบการสาธารณสุขที่รัฐจัดให้ตามสิทธิที่พึงได้ ระยะเวลาดำเนินการ 3 เดือน ช่วงเดือนตุลาคม ถึงเดือน ธันวาคม 2564
วันศุกร์ที่ 24 ธันวาคม 2564
Govt commits to carry out post-COVID 19 promotion for sustainable employment of people with disabilities
Govt commits to carry out post-COVID 19 promotion for sustainable employment of people with disabilities
Government Spokesperson Thanakorn Wangboonkongchana disclosed that the Government has placed equal importance to the people of all groups under the policy of Prime Minister and Defense Minister Gen. Prayut Chan-o-cha, especially the opportunities given to people in the vulnerability groups to enhance their quality of life. One clear example is that the Asia-Pacific Development Center on Disability (APCD) was allowed to film a project on “Disability Inclusive Business (DIB)” at APCD 60+ Plus Bakery and Chocolate Café, Government House branch, during December 20-22, 2021 to promote employment opportunity for people with disabilities and those from the vulnerability groups through onsite trainings and working.
The Prime Minister chaired the opening of the Café on August 7, 2021 to demonstrate the Government’s support and commitment to take care of people of all groups, especially the people in the vulnerability groups, as well as to publicize promotion of sustainable employment opportunity of the people with disabilities.
According to the Government Spokesperson, APCD is a regional center for those with disabilities and development. APCD was established in Bangkok, Thailand as a legacy of the Asian and Pacific Decade of Disabled Persons, 1993-2002, with joint collaboration of the Ministry of Social Development and Human Security, the Thai Government and the Japan International Cooperation Agency (JICA), Government of Japan. APCD was endorsed by the United Nations Economic and Social Commission for Asia and the Pacific (ESCAP) as a regional cooperative base for its Biwako Millennium Framework for an inclusive society in the Asian and Pacific Decade of Disabled Persons, 2003-2012.